אליהו לואנץ

רבי אליהו בר משה לואנץ אשכנזי (כ"ג באייר ה'שכ"ד מאי 1564 – כ"א בתמוז ה'שצ"ו, 1636) נודע בשם רבי אליהו בעל שם היה רב, מקובל, דרשן ופייטן אשכנזי. אשתו בזוו"ר בלומלין בת רבי רפאל ובזוו"ש ייטלה

== ביוגרפיה ==
נולד בפרנקפורט. אבי אביו היה השתדלן יוסף לואנץ, הנודע בכינויו "רבי יוזלמן", מאנשי חצרו של קיסר גרמניה. למד בישיבתו של רבי עקיבא פרנקפורטר , אב"ד פרנקפורט, ואצל רבי יעקב גינצבורג מפרידברג, וכן בישיבת המהר"ל מפראג.<ref></ref> נדד לעיר קראקא שבמדינת פולין, שעליה כתב: "עיר גדולה של חכמים וסופרים, יודעי התורה ולומדיה", והצטרף לישיבה של רב העיר, הרב מנחם מנדל אביגדורש, שלימדו גם קבלה.

בהיותו בקרקוב, הגיה רבי אליהו את כתב היד של הספר "דרכי משה" מאת הרמ"א והדפיסו. כהוקרה לכך העניק לו אחיו של הרמ"א, רבי אליעזר איסרליש, כתב יד נוסף של הרמ"א על ספר הזוהר. את כתב היד שילב רבי אליהו בספרו "אדרת אליהו" על הזוהר.

בערך בשנת ה'שנ"ד (1594) שב לגרמניה. תחילה התיישב בפרנקפורט ואחר כך נדד בין ערים שונות. בשנים ה'ש"ס–ה'שס"ד נשא משרת דרשן בוורמייזא. אחר כך כיהן כמרא דאתרא ואב"ד בפולדה, הנאו ופרידברג. בשנת ה'שפ"ג בערך חזר לוורמייזא והתמנה כראש הישיבה. אחרי פטירת הרב הקודם שימש ממלא מקום אב"ד, וסמוך לפטירתו התמנה רשמית כאב"ד וורמייזא.

נודע בשל עיסוקו בקבלה ובכתיבת קמעות, והתפרסם בכינויו "רבי אליהו בעל שם". כתב גם פיוטים, בהם "ויכוח יין עם המים" (הנקרא גם בשם "אליכם אישים אקרא"). בשל ידיעותיו הרבות בחכמות חול היה נפגש לשיחות עם מלומדים נוצרים שהיו היבראיסטים וחוקרי יהדות, בהם יוהאן בוקסטורף וריצ'רד ברוטון (אנ').<ref>ספר [https://www.google.com/books/edition/_/cAkSjx8ArBcC?gbpv=1 die monatstage des Kalenberjahres], עמ' 41, בגרמנית; הובא באנציקלופדיות שונות בעברית, למשל ברבי יוסף איש רוסהיים, עמ' 152.</ref>

רבי אליהו לואנץ נפטר בוורמס בכ"א בתמוז שצ"ו, ובה נקבר. לא הרחק מימין למצבת המהרי"ל.

== משפחתו ==

* בנו רבי יוסף יהודה (ייזלין) היה שליח ציבור במגנצא.
* י"א בתו הינדלין אשת רבי אורי שרגא פייבוש רוזנבוים, וי"א שהיא נכדתו<ref></ref>

== חיבוריו ==
רבי אליהו לואנץ חיבר ספרים רבים אשר רק חלקם ידועים ומיעוטם יצאו לאור, כמו כן ההדיר והוציא לאור כת"י ממחברים שונים.

ספריו הידועים לנו:
*[http://www.hebrewbooks.org/6478 רנת דודים] על שיר השירים.
*[http://www.hebrewbooks.org/6161 מכלול יופי] על קהלת. (נדפס לראשונה בתנ"ח .62 שנים לאחר מותו)
*[http://www.otzar.org/wotzar/book.aspx?9974 אדרת אליהו] על הזוהר.

עדיין לא נדפסו:
*פירוש על מדרש בראשית רבה.
*מעגלי צדק על פירוש רבי בחיי בן אשר על התורה.
* פירוש על ספר חובות הלבבות.
*צפנת פענח על תיקוני זוהר.

כתבי יד שההדיר והוציא לאור:
*דרכי משה לרמ"א.
*פירוש לזוהר לרמ"א. (נדפס בספר [http://www.otzar.org/wotzar/book.aspx?9974 אדרת אליהו])
* מכונת שלמה למהרש"ל. (פירוש לספר שערי דורא)
* תחינות בכל יום לרבי עקיבא פרנקפורט.

==קישורים חיצוניים==
* 
* 
* 
* 
* [http://hebrewbooks.org/33720 הספר מכלול יופי באתר ספרים עבריים]
* [http://archive.org/details/MayseNisiamMaaseNissim ספר מעשה נסים], מהדורת אמסטרדם, לר' יוזפא שמש - באות ב' מזכיר את רבי אליהו בעל שם, באתר ארכיון האינטרנט
* 
* [http://www.otzar.org/wotzar/book.aspx?9974 מבוא לספרו אדרת אליהו], עמ' 9 ואילך, באתר "אוצר החכמה"
* 

==הערות שוליים==

קטגוריה:ראשוני האחרונים
קטגוריה:ראשי ישיבה גרמנים
קטגוריה:רבנים גרמנים
קטגוריה:מקובלים
קטגוריה:בעלי שם
קטגוריה:יהודים הקבורים בבית הקברות היהודי העתיק בוורמס
קטגוריה:וורמס: רבנים
קטגוריה:פולדא: רבנים
קטגוריה:הנאו: רבנים
קטגוריה:פרשני ספר הזוהר
קטגוריה:מהדירי ספרות תורנית
קטגוריה:תלמידי המהר"ל מפראג
קטגוריה:ילידי 1555
קטגוריה:נפטרים ב-1636